Foto: AP Buyuk Britaniya bosh vaziri Tereza Mey Londondagi teraktlar munosabati bilan Dauning-stritda rasmiy bayonot beradi. "Men hozirgina Londondagi dahshatli hujumlar munosabati bilan COBR yig‘ilishini (hukumat qo‘mitasi favqulodda yig‘ilishini) o‘tkazdim va tez orada Dauning-stritda bu bo‘yicha bayonot beraman", - deb yozdi u o‘z Twitter’ida. Tereza Mey Britaniya o‘zini hech nima bo‘lmagandek tutmasligi kerakligini aytdi. Uning so‘zlariga ko‘ra, to‘rt punkt bo‘yicha o‘zgarishlar kerak: 1. Hujum qilganlarning barchasini islomning buzilgan versiyasini ko‘zda tutuvchi radikal g‘oyalar birlashtiradi. Bunday g‘oyani faqat harbiy yo‘l bilan mag‘lub qilib bo‘lmaydi. Britaniyaning plyuralistik qadriyatlarini himoya qilish kerak; 2. Kiberkenglikni tartibga keltirish bo‘yicha yangi qoidalarni joriy qilish kerak; 3. Dunyoda xavfsiz joylar borligi haqidagi fikrlarni unutish kerak; 4. Bizning aksilterror strategiyamiz so‘nggi hodisalarga hamnafas bo‘lishi kerak.